
ОБЩАТА СЕЛСКОСТОПАНСКА ПОЛИТИКА НА ЕВРОПЕЙСКИЯ СЪЮЗ.
РАЗВИТИЕ, ФИНАНСИРАНЕ, НОРМАТИВНИ АКТОВЕ
Общата селскостопанска политика (ОСП) датира още от ранните дни на европейската интеграция, когато държавите-членки поемат ангажимент за преструктуриране и увеличаване на производството на храни, претърпяло щети в резултат на Втората световна война. Днес ОСП все още играе кардинална роля в Европейския съюз, не само защото земеделските земи и горите възлизат на повече от 90 % от земята в рамките на ЕС, но и понеже тя се е превърнала в основен механизъм при изправянето срещу новите предизвикателства по отношение на качеството на храните, опазването на околната среда и търговията. Реформата от 2003 г. бе ключов момент в развитието на ОСП, адаптиращ политиката, за да удовлетворява новите изисквания на фермерите, потребителите и планетата. Този подход продължава да формира базата на бъдещото развитие на общата селскостопанска политика на един разширен Съюз, действащ на световната сцена.

Бюджет за Европа 2013-2020

Европейската комисия представи предложение за бюджет за периода 2014—2020 г., чиято цел е да допринесе за интелигентен, устойчив и приобщаващ растеж. Предложените мерки трябва да позволят финансиране на целите на стратегията „Европа 2020“ и въвеждане на истински европейски бюджет.Предложението за бюджет трябва да позволи:

•
финансирането на общите политики, като например общата селскостопанска политика (ОСП);

•
подпомагането на по-слабо развитите региони чрез прилагане на принципа на солидарност;

•
доизграждането на вътрешния пазар;

•
насърчаването на съгласуваните усилия, сътрудничеството и широкомащабните проекти в областта на научните изследвания, иновациите и правосъдието;

•
намирането на отговор на постоянните и новите предизвикателства, които изискват общностен подход на европейско равнище, като изменението на климата, демографските промени и хуманитарните катастрофи.

Регламент (ЕО) № 485/2008 на Комисията от 26 май 2008 г. относно проверките от страна на държавите-членки на транзакции, съставляващи част от системата за финансиране от Европейския фонд за гарантиране на земеделието
Регламент (ЕО) № 1848/2006 от 14 декември 2006 г. относно нередностите и възстановяването на неправилно изплатени суми във връзка с финансирането на Общата селскостопанска политика и организацията на информационна система в тази област и за отмяна на Регламент (ЕИО) № 595/91 на.
Регламент (ЕО) № 1469/95 на Съвета от 22 юни 1995 г. относно мерките, които трябва да бъдат взети по отношение на определени бенефициенти на операции, финансирани от секция Гарантиране на ФЕОГА
Регламент ( ЕО ) № 1698/2005 на Комисията от 20 септември 2005 г. относно подпомагане на развитието на селските райони от Европейския земеделски фонд за развитие на селските райони

Този документ е създаден в рамките на проект „Повишаване на компетентността на съдии, съдебни помощници и съдебни

служители от ВАС и административните съдилища”, Договор № 13-24-2/10.09.2013 г., финансиран от Оперативна програма

„Административен капацитет”, съфинансирана от Европейския съюз чрез Европейския социален фонд. 

